[{"text_idx": "#000001", "text": "Dysgu Creadigol yn y Blynyddoedd Cynnar."}, {"text_idx": "#000004", "text": "Nod y prosiect oedd adeiladu ar y llwyddiannau y mae Cyngor Celfyddydau Cymru wedi'u cael gyda'r rhaglen Ysgolion Creadigol Arweiniol. Fe'i cynlluniwyd i archwilio effaith gweithio gydag ymarferwyr creadigol mewn lleoliadau blynyddoedd cynnar ar ganfyddiad y staff o greadigrwydd, a gwella profiadau'r plant o greadigrwydd."}, {"text_idx": "#000005", "text": "Gweithiodd pob prosiect mewn synergedd a\u0302'r cwricwlwm ar gyfer lleoliadau meithrin nas cynhelir yng Nghymru, ac Arferion Meddwl Creadigol Celf Cymru i ymgorffori creadigrwydd i mewn i ymarfer bob dydd."}, {"text_idx": "#000006", "text": "Fel yr amlinellwyd yn yr adroddiad interim, mae'r prosiect eisoes wedi cael effaith gadarnhaol sylweddol ar staff, ymarferwyr creadigol a phlant yn y lleoliadau a gymerodd ran ym mlwyddyn un."}, {"text_idx": "#000007", "text": "\"Rydym wrth ein bodd gyda'r cynnydd hyd yma gyda'r Rhaglen Dysgu Greadigol yn y Blynyddoedd Cynnar. Rhannodd y darparwyr a gymerodd ran ym mlwyddyn un eu straeon ym mis Gorffennaf eleni yn ein digwyddiadau rhannu, ac ym mhob achos, canfu'r staff, y plant a'r artistiaid fod y prosiectau'n eu galluogi i ddatblygu eu hymarfer, ac archwilio'r potensial enfawr ar gyfer defnydd beiddgar, peryglus ac atyniadol o arfer creadigol mewn lleoliadau blynyddoedd cynnar gyda phlant. O weithio gydag offer, i archwilio cysylltiadau newydd a\u0302 mannau awyr agored, creu gyda ffabrig, mosaigau, a thrwy adrodd straeon, a chyfleoedd symud dychmygus, dangosodd pob prosiect ansawdd eu gwaith gyda straeon ysbrydoledig am ddatblygiad eu staff, neu'r effaith gadarnhaol ar y plant."}]